Upute za upis izbornih predmeta s drugih visokih učilišta

Sukladno odredbama članka 49. Pravilnika o preddiplomskim i diplomskim studijima Sveučilišta u Zagrebu (srpanj 2010.) studenti Fakulteta hrvatskih studija Sveučilišta u Zagrebu mogu upisati izborne predmete s drugih visokih učilišta.

Odluku o priznavanju ECTS-bodova iz izbornog predmeta donosi prodekan za nastavu i studente na prijedlog Vijeća odsjeka, a s obzirom na ukupno potreban broj ECTS-bodova u grupi izbornih predmeta unutar studijskog programa studija na koji je student upisan.

Postupak ispunjavanja Obrasca:

1. Student je dužan na mrežnoj stranici Fakulteta hrvatskih studija ili u Službi za preddiplomske studije odnosno Službi za diplomske studije preuzeti Obrazac za upis izbornih predmeta

* upisati podatke o studiju,
* zatražiti potvrdu u Službi za preddiplomske studije odnosno Službi za diplomske studije
* zatražiti potpis Prodekana za nastavu i studente

1. Student je dužan upisati podatke o predmetu, nastavno opterećenje, broj ECTS-bodova kao i podatke o visokom učilištu na kojem se izvodi nastava iz predmeta,

* zatražiti potpis nastavnika ili nositelja predmeta.

1. Student je dužan zatražiti odobrenje prodekana za nastavu i studente Fakulteta hrvatskih studija i predstojnika Odsjeka za upis predmeta i prijedlog izborne grupe u koju će se predmet s drugog visokog učilišta priznati
2. Nakon dobivenog odobrenja ISVU koordinator unijet će predmet u sustav i upisati ga na studentov upisni list.
3. Student je dužan sačuvati obrazac do polaganja ispita iz predmeta, jer će mu na osnovu upisane ocjene i potpisa predmetnog nastavnika, ocjena biti evidentirana u ISVU.

Obrazac možete preuzeti ovdje